kalixlouiis/myanmar-wikipedia-corpus huggingface dataset:
သူသည် နောက်ထပ် လင်းနို့လူသား ဇာတ်ကားနှစ်ကားဖြစ်သည့် The Dark Knight နှင့် The Dark Knight Rises တို့တွင်လည်း Scarecrow အဖြစ်ပင် သရုပ်ဆောင်ခဲ့သည်။
သူသည် ၂၀၀၅ ခုနှစ်ထွက် Breakfast on Pluto ရုပ်ရှင်ကားတွင် မိဘမဲ့ဆယ်ကျော်သက်အဖြစ် သရုပ်ဆောင်ခဲ့ပြီး ထိုဇာတ်ရုပ်အတွက် ရွှေကမ္ဘာလုံးဆုအတွက် ဆန်ခါတင် အမည်စာရင်းတင်သွင်းခြင်းခံခဲ့ရသည်။
သူသည် The Wind That Shakes the Barley ဇာတ်ကားတွင် ၁၉၂၀ ခုနှစ်များမှ အိုင်းရစ်တော်လှန်ရေးသမားတစ်ဦးအဖြစ် ပါဝင်သရုပ်ဆောင်ခဲ့သေးသည်။
သူသည် ဘီဘီစီ၏ ဒရာမာရုပ်/သံဇာတ်လမ်းတွဲ ပီကီ ဘလိုင်ဒါ တွင် အဓိကဇာတ်ကောင်ဖြစ်သော သောမတ်(စ်) ရှဲလ်ဘီ အဖြစ် သရုပ်ဆောင်ခဲ့မှုတွင်လည်း နာမည်ကျော်လူကြိုက်များခဲ့သည်။
ကိုယ်ပိုင်ဘဝ မာဖီ သည် ၂၀၀၁ ခုနှစ်မှ အိုင်ယာလန်နိုင်ငံ၊ ဒဗ္ဗလင်မြို့သို့ ပြောင်းရွှေ့နေထိုင်ခြင်းမပြုမီ ၂၀၁၅ ခုနှစ်အထိ အင်္ဂလန်နိုင်ငံ၊ လန်ဒန်မြို့တွင် နေထိုင်ခဲ့သည်။
သူသည် သူနေထိုင်ရာ မြို့နယ်အတွင်း သို့မဟုတ် ၎င်းအနီးအနားတွင်သာ အလုပ်လုပ်လေ့ရှိသည်။
ဟောလိဝုဒ်သို့ ပြောင်းရွှေ့ဖို့ရန်ကိုမူ စိတ်ကူးထားခြင်းမရှိပေ။
သူသည် အောင်မြင်ကျော်ကြားသူ ဆယ်လီ အသိုင်းအဝိုင်းတွင် နေထိုင်ရန် နှစ်သက်ခြင်းမရှိပေ။
သူ၏ရုပ်ရှင်တွေအကြောင်း မကြာခဏ အင်တာဗျူးတွေ မေးခဲ့သော်လည်း သူ၏ ပုဂ္ဂလိက ဘဝအကြောင်း အချက်အလက်များ ပေးခဲ့ခြင်းမျိုး မရှိခဲ့ပေ။
သူသည် ၂၀၀၇ ခုနှစ်တွင် အိုင်းရစ် ရုပ်ရှင် နှင့် ရုပ်/သံ ထူးချွန်ဆုကို ရရှိခဲ့သည်။
ထို့မျှမက ၂၀၁၂ ခုနှစ်တွင်လည်း Drama Desk Award ကို ရရှိခဲ့ပြန်သည်။
မာဖီ သည် ၂၀၀၄ ခုနှစ်တွင် Yvonne McGuinness နှင့် လက်ထပ်ခဲ့သည်။
သူတို့တွင် သားနှစ်ယောက် ထွန်းကားခဲ့ပြီး Malachy (၂၀၀၅ ဖွား) နှင့် Carrick (၂၀၀၇ ဖွား) ဟူ၍ အမည်ရသည်။
လက်ရှိတွင် အိုင်ယာလန်နိုင်ငံ၊ ဒဗ္ဗလင်မြို့တွင် မိသားစုနှင့်အတူ နေထိုင်လျှက်ရှိသည်။
ရိုက်ကူးရေး alt=|title= McCartney is GQ's Man of the Year|work= BBC News|date= 6 September 2006|access-date= 8 September 2006|archive-date= 24 September 2006|archive-url= https://web.archive.org/web/20060924155817/http://news.bbc.co.uk/2/hi/entertainment/5319176.stm|url-status= live}} |- |rowspan=4|2007 |BAFTA Award |Rising Star | |"The Orange Rising Star Award 2007" , BAFTA.org. Date 9 February 2007, Retrieved 25 February 2014. |- |rowspan=2|Irish Film & Television Award |Best Actor in a Lead Role – Film | | rowspan="2" | |- |Breakfast on Pluto|Best Actor in a Lead Role – Film | |- |rowspan=2|Sunshine|British Independent Film Award |Best Performance by an Actor in a British Independent Film | |Kemp, Stuart. "Brit indie film noms favor Control", The Hollywood Reporter. Retrieved 23 October 2007. |- |2008 |Irish Film & Television Award |Best Actor in a Lead Role – Film | |"Nominees of the 5th Annual Irish Film & Television Awards" , IFTA.ie. Retrieved 9 January 2008. |- |rowspan=3|2010 |rowspan=2|Inception|Washington D.C. Area Film Critics Association Award |Best Ensemble | |"The 2010 WAFCA Award Winners" , dcfilmcritics.com, 6 December 2010. Retrieved 22 March 2011. |- |rowspan=2|Irish Film & Television Award |Actor in a Supporting Role – Film | | rowspan="2" | |- |Perrier's Bounty|Actor in a Leading Role – Film | |- |rowspan=3|2012 |rowspan="2"|Misterman|Irish Times Theatre Award |Best Actor | | |- |Drama Desk Award |Outstanding One-Person Show | | |- |Broken|British Independent Film Award |Best Supporting Actor | | |- |2015 |rowspan=2|ပီကီ ဘလိုင်ဒါ|Irish Film & Television Award |Best Actor in a Lead Role in Drama | | |- |rowspan=2|2017 |National Television Award |Best Drama Performance | | |- |Anthropoid|Czech Lion Award |Best Actor in Leading Role | | |- |2018 |rowspan="3"|ပီကီ ဘလိုင်ဒါ|Irish Film & Television Award |Best Actor in a Lead Role in Drama | | |- |rowspan="2"|2020 |National Television Awards |Best Drama Performance | | |- |Irish Film & Television Award |Best Actor in a Lead Role in Drama | | |- |2021 | rowspan="2" |A Quiet Place Part II|Hollywood Critics Association Midseason Film Award |Best Supporting Actor | | |- | rowspan="2" |2022 |Critics' Choice Super Award |Best Actor in a Horror Movie | | |- |ပီကီ ဘလိုင်ဒါ|National Television Awards |Best Drama Performance | | |- |2023 |ပီကီ ဘလိုင်ဒါ|British Academy Television Awards |Leading Actor | | |- | rowspan="5" |2024 | rowspan="5" |Oppenheimerအော်စကာဆုBest Actor British Academy Film Awards Best Actor in a Leading Role Golden Globe Award Best Actor – Motion Picture Drama Screen Actors Guild AwardsOutstanding Performance by a Male Actor in a Leading RoleOutstanding Performance by a Cast in a Motion Picture ကိုးကား ပြင်ပလင့်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၇၆ မွေးဖွားသူများ ကဏ္ဍ:အိုင်းရစ် အမျိုးသား ရုပ်ရှင်သရုပ်ဆောင်များ။
ဒိန်းဂျား မောက်စ် () သည် Thames ရုပ်မြင်သံကြားအတွက် Cosgrove Hall Films မှ ထုတ်လုပ်သော ဗြိတိသျှ ကာတွန်း ရုပ်သံစီးရီးဖြစ်သည်။
၎င်းတွင် လျှို့ဝှက်အေးဂျင့်အဖြစ် လုပ်ဆောင်ခဲ့သည့် Danger Mouse နှင့် ဗြိတိန်သူလျှိုစိတ်ကူးယဉ်များ အထူးသဖြင့် Danger Man စီးရီးနှင့် James Bond တို့ကို သရုပ်ဖော်ထားသည်။
မူလက ITV ကွန်ရက်တွင် ၁၉၈၁ ခုနှစ် စက်တင်ဘာ ၂၈ ရက်မှ ၁၉ မတ်လ ၁၉၉၂ အထိ လည်ပတ်ခဲ့သည်။
ခရစ်ယာန် ချားစ် ဖိလစ် ဘေးလ် () (၃၀ ဇန်နဝါရီ ၁၉၇၄ ဖွား) သည် အင်္ဂလိပ် အမျိုးသားသရုပ်ဆောင်တစ်ဦးဖြစ်သည်။
သူသည် ပမ်ဘရုတ်ရှိုင်းယားရှိ ဟေဗာဖို့ဝက်စ်မှဖြစ်သည်။
ဘေးလ်သည် နာမည်ကျော် ဒါရိုက်တာ ခရစ္စတိုဖာ နိုလန်၏ လင်းနို့လူသားရုပ်ရှင်ကား သုံးကားတွဲဖြစ်သော The Dark Knight Trilogy တွင် လင်းနို့လူသား ဇာတ်ကောင်အဖြစ် သရုပ်ဆောင်ခြင်းကြောင့် လူသိများသည်။
စတီဗင် စပီးလ်ဘတ်ခ်၏ Empire of the Sun ရုပ်ရှင်ဇာတ်ကားတွင် စတင်ပါဝင်ခဲ့ပြီး American Psycho နှင့် The Machinist တို့တွင်လည်း ပါဝင်သရုပ်ဆောင်ခဲ့သည်။
၂၀၁၀ ခုနှစ်၌ ဘေးလ် သည် The Fighter ရုပ်ရှင်ကားတွင် သရုပ်ဆောင်မှုအတွက် အကယ်ဒမီဆု နှင့် ရွှေကမ္ဘာလုံးဆုတို့ကို ရရှိခဲ့သည်။
၂၀၁၈ ခုနှစ်ထွက် အတ္ထုပ္ပတ္တိရုပ်ရှင်ဇာတ်ကားဖြစ်သော Vice ဇာတ်ကားတွင် အမေရိကန်ပြည်ထောင်စု၏ ၄၆ ယောက်မြောက် ဒုတိယသမ္မတ Dick Cheney အဖြစ် သရုပ်ဆောင်ခဲ့ပြီး ၎င်းသရုပ်ဆောင်မှုစွမ်းရည်အတွက် နောက်ထပ် ရွှေကမ္ဘာလုံးဆုကိုလည်း ရရှိခဲ့သည်။
သူသည် ၂၀၀၀ ခုနှစ်တွင် Sandra Blažić နှင့်လက်ထပ်ခဲ့ပြီး ကလေးနှစ်ယောက် ထွန်းကားခဲ့သည်။
ဟေနရီ ဂျစတစ် ဖော့ဒ်၏ ဂဝိဏေဝိယ ပန်းချီ (၁၉၁၀) ဂျိမ်းစ် အာချာ၏ ဂဝိဏေဝိယ ဘုရင်မ ပန်းချီ (၁၈၆၀) ဂဝိဏေဝိယ(၊ )သည် အင်္ဂလန် ဘုရင် အာသာ၏ မိဖုရား၊ ဘုရင် လီအိုဒေဂရန်၏ သမီးတော် ဖြစ်သည်။
ဝေလဘာသာစကား( ၊ )သည် ဝေလလူမျိုးများ၏ ဇာတိဘာသာစကား ဖြစ်သည်။
တွမ်ဟန့်ခ် () ဟု လူသိများသော သောမတ်စ် ဂျက်ဖရေး ဟန့်ခ် () (၉ ဇူလိုင် ၁၉၅၆ ဖွား) သည် အမေရိကန်သရုပ်ဆောင်၊ ဒါရိုက်တာ၊ ထုတ်လုပ်သူ၊ ဇာတ်ညွှန်းရေးဆရာ နှင့် စာရေးဆရာတစ်ဦးဖြစ်သည်။
အသက်မွေးဝမ်းကြောင်းမှု တွမ်ဟန့်ခ်၏ သရုပ်ဆောင်ဘဝ အစပိုင်းရုပ်ရှင်အများစုသည် ဟာသကားများသာဖြစ်ပြီး Splash နှင့် Big ဇာတ်ကားများတွင် ပါဝင်သရုပ်ဆောင်ခြင်းဖြင့် ကျော်ကြားခဲ့လေသည်။
သူသည် A League of Their Own နှင့် Philadelphia ဇာတ်ကားတို့တွင် ဒရာမာ သရုပ်ဆောင်အဖြစ် သူ့နည်းသူ့ဟန်ဖြင့် သရုပ်ဆောင်ခဲ့ပြီး ဖောရတ်စ်ဂမ့်ဘ် ရုပ်ရှင်ကားတွင် ဟာသနှင့် ဒရာမာ နှစ်မျိုးကို ပေါင်းစပ် သရုပ်ဆောင်ခဲ့သည်။
တွမ်ဟန့်ခ်သည် Apollo 13 ၊ Saving Private Ryan ၊ Toy Story (အသံဖြင့် သရုပ်ဆောင်ခြင်း)၊ Cast Away ၊ The Terminal ၊ The Da Vinci Code ၊ The Green Mile ၊ Captain Phillips ၊ Sully ၊ Bridge of Spies နှင့် The Post စသည့် ရုပ်ရှင်ကားများ အပါအဝင် အခြားသော နာမည်ကျော်ရုပ်ရှင်ဇာတ်ကားပေါင်းများစွာတွင် ပါဝင်သရုပ်ဆောင်ခဲ့သည်။
တွမ်ဟန့်ခ် သည် Marielle Heller ၏ အတ္ထုပ္ပတ္တိရုပ်ရှင် A Beautiful Day in the Neighborhood (၂၀၁၉) တွင် Fred Rogers အဖြစ် သရုပ်ဆောင်ခဲ့ကာ ရွှေကမ္ဘာလုံးဆု နှင့် အကယ်ဒမီဆုတို့အတွက် ဆန်ခါတင်စာရင်းဝင်ခဲ့သည်။
၂၀၂၂ ခုနှစ်တွင် တွမ်ဟန့်ခ် သည် အဲဗစ် ပရက်စလေ အတ္ထုပ္ပတ္တိရုပ်ရှင်ကားဖြစ်သော Elvis ရုပ်ရုင်ကားတွင် Colonel Tom Parker အဖြစ် သရုပ်ဆောင်ခဲ့သည်။
၎င်းခုနှစ်မှာပင် Disney live-action ပြန်လည်ဖန်တီးမှုဖြစ်သော Pinocchio ဇာတ်ကားတွင် Geppetto အဖြစ်လည်း သရုပ်ဆောင်ခဲ့သည်။
တွမ်ဟန့်ခ်သည် သူ၏သရုပ်ဆောင်မှုအရည်အချင်းအတွက် ထူးချွန်ဆုများစွာကို ရရှိခဲ့သည်။
Philadelphia ရုပ်ရှင်ကားတွင် ၎င်း၏သရုပ်ဆောင်မှုအတွက် ရွှေကမ္ဘာလုံးဆု နှင့် အကောင်းဆုံးအမျိုးသားဇာတ်ဆောင် အကယ်ဒမီဆုတို့ကို ရရှိခဲ့သည်။
ရွှေကမ္ဘာလုံးဆု၊ အကယ်ဒမီဆု၊ Screen Actors Guild Award နှင့် Forrest Gump ဇာတ်ကားတွင် ပရိသတ်မှ ရွေးချယ်သော အကောင်းဆုံးအမျိုးသားသရုပ်ဆောင်ဆုတို့ကိုလည်း ရရှိခဲ့သည်။
၂၀၁၄ ခုနှစ်တွင် Kennedy Center Honor ဂုဏ်ပြုဆုကို ရရှိခဲ့ပြီး ၂၀၁၆ ခုနှစ်တွင် အမေရိကန်ပြည်ထောင်စု သမ္မတ ဘာရက် အိုဘားမားမှ ချီးမြှင့်သော Presidential Medal of Freedom ဂုဏ်ထူးဆောင်ဘွဲ့ နှင့် ပြင်သစ်နိုင်ငံ၏ Legion of Honor ဂုဏ်ထူးဆောင်ဘွဲ့တို့ကို ရရှိခဲ့သည်။
ကိုယ်ပိုင်ဘဝ Saving Private Ryan တွင် သူပါဝင်သရုပ်ဆောင်ခဲ့သော ဇာတ်ကောင်အခန်းကဏ္ဍအတွက် တွမ်ဟန့်ခ်သည် အမေရိကန်ပြည်ထောင်စု ကြည်းတပ် အထူးတပ်ဖွဲ့၏ ဂုဏ်ပြုခြင်းခံရသူများကို မှတ်တမ်းတင်ထားသော အဆောက်အဦတွင် ဂုဏ်ထူးဆောင်အဖွဲ့ဝင်တစ်ဦးအဖြစ် ဂုဏ်ပြုခြင်းခံခဲ့ရသည်။
၂၀၁၉ ခုနှစ် ဒီဇင်ဘာလတွင် ဂရိသမ္မတ မှ ဂုဏ်ထူးဆောင်ဂရိနိုင်ငံသားအဖြစ် အသိအမှတ်ပြုခံခဲ့ရသည်။
၁၂ မတ် ၂၀၂၀ တွင် တွမ်ဟန့်ခ်သည် ဩစတြေးလျတွင် Elvis ရုပ်ရှင်ကားကို ရိုက်ကူးနေစဉ် သူနှင့်သူ၏ဇနီး Rita တွင် COVID-19 ကူးစက်ခံထားရကြောင်းကြေညာခဲ့သည်။
မတ်ဒေမွန် () ဟု လူသိများသော မတ်သရူး ပေ့ဂျ် ဒေမွန် (; ၈ အောက်တိုဘာ ၁၉၇၀ ဖွား) သည် အမေရိကန် သရုပ်ဆောင်၊ ဇာတ်ညွှန်းဆရာ၊ ထုတ်လုပ်သူနှင့်ပရဟိတသမားတစ်ဦးဖြစ်သည်။
Good Will Hunting ဇာတ်ကားအတွက် သူရေးသားခဲ့သော ဇာတ်ညွှန်းသည် အကောင်းဆုံးမူရင်းဇာတ်ညွှန်း အော်စကာဆုကို ရရှိခဲ့ပြီး ယင်းဇာတ်ကားတွင်ပင် ပါဝင်သရုပ်ဆောင်ခဲ့သော သူ၏သရုပ်ဆောင်မှုအတွက် ဆန်ကာတင်စာရင်းလည်းဝင်ခဲ့သည်။
The Bourne Identity ၊ Ocean's Trilogy နှင့် Syriana စသည့် ရုပ်ရှင်ကားများအပါအဝင် အခြားသောနာမည်ကျော်ရုပ်ရှင်များစွာတွင်လည်း သရုပ်ဆောင်ခဲ့သည်။
ဘဝအစပိုင်း မက်ဆာချူးဆက်ပြည်နယ်၊ ကိန်းဘရစ်ချ်မြို့တွင် မတ်ဒေမွန်အား မွေးဖွားခဲ့သည်။
သူသည် စတော့ရှယ်ယာပွဲစား ကန့် တဲလ်ဖာ ဒေမွန် (Kent Telfer Damon) နှင့် လတ်စလေတက္ကသိုလ်မှ ပါမောက္ခ နန်စီ ကာလ်ဆွန်-ပေ့ဂျ် (Nancy Carlsson-Paige) တို့၏ သားဖြစ်သည်။
သူ၏ဖခင်သည် စကော့တလန်၊ ဝေလ နှင့် အင်္ဂလိပ် ကပြားဖြစ်ပြီး မိခင်သည် ဖင်လန်၊ နော်ဝေ နှင့် ဆွီဒင် ကပြားမျိုးရိုးဖြစ်သည်။
သူ၏အစ်ကို Kyle သည် နာမည်ကျော် ပန်းပု ပညာရှင်တစ်ဦးဖြစ်သည်။
သူနှင့် သူ့မိသားစုသည် နယူတန်မြို့သို့ ပြောင်းရွှေ့နေထိုင်ခဲ့ပြီး ထိုနေရာတွင် နှစ်နှစ်ကြာနေထိုင်ခဲ့သည်။
သူ့မိဘများ ကွာရှင်းပြတ်စဲပြီးနောက်၊ မတ်ဒေမွန် နှင့် သူ့အစ်ကိုသည် မိခင်နှင့်အတူ ကိန်းဘရစ်ချ်မြို့သို့ ပြန်လည်ပြောင်းရွှေ့နေထိုင်ခဲ့ကြသည်။
မတ်ဒေမွန် သည် ငယ်စဉ်ကလေးဘဝကတည်းက ရင်းနှီးခဲ့သော မင်းသား ဘန် အက်ဖလက် (Ben Affleck) အနီးတွင် ကြီးပြင်းခဲ့ပြီး ရုပ်ရှင်များစွာတွင် ပါဝင်၍ ပူးပေါင်းလုပ်ဆောင်ခဲ့သည် (မတ်ဒေမွန်နှင့် ဘန် အက်ဖလက်တို့သည် ဆယ်ဝမ်းကွဲ ညီအစ်ကိုတော်စပ်သည်)။
ခရစ္စတိုဖာ ရောဘတ် အီဗန် (; ၁၃ ဇွန် ၁၉၈၁ ဖွား) သည် အမေရိကန် ရုပ်မြင်သံကြား၊ အသံနှင့် ရုပ်ရှင်သရုပ်ဆောင်တစ်ဦး ဖြစ်သည်။
သူ့အား မာဗယ် ရုပ်ရှင်ဇာတ်လမ်းကမ္ဘာမှ ရုပ်ရှင်ကားများဖြစ်သော Fantastic Four နှင့် Fantastic Four: Rise of the Silver Surfer ရုပ်ရှင်များတွင် Johnny Storm/Human Torch အဖြစ်လည်းကောင်း၊ Captain America အဖြစ်လည်းကောင်း လူသိများသည်။
အီဗန်ကို အမေရိကန်ပြည်ထောင်စု၊ မက်ဆာချူးဆက်ပြည်နယ်၊ ဘော့စတွန်မြို့တွင် ၁၉၈၁ ခုနှစ်၊ ဇွန်လ ၁၃ ရက်နေ့၌ မွေးဖွားခဲ့သည်။
အိန္ဒိယနိုင်ငံအရှေ့မြောက်ပိုင်း မဏိပူရပြည်နယ်တွင် မေလ ၃ ရက်က လူမျိုးရေးပဋိပက္ခ ဖြစ်ပွားခဲ့ပြီး အင်ဖာချိုင့်ဝှမ်းတွင် နေထိုင်သူ ကသည်းချင်း (မေ့ထေး ဟူ၍လည်း သိကြသည်) တို့နှင့် ကူကီး၊ နာဂ၊ မှာရ် အပါအဝင် တောင်ကုန်းများမှ မျိုးနွယ်စုများကြား ဖြစ်ပွားခဲ့သည်။
အဆိုပါအကြမ်းဖက်မှုတွင် လူ ၇၀ ကျော် သေဆုံးခဲ့ပြီး ရာနှင့်ချီ ဒဏ်ရာရရှိခဲ့သည်။
ကဏ္ဍ:ဝီကီဒေတာတွင်မရှိသော ကိုဩဒိနိတ်များ။
အန်နာ စီလီယာ ဒဲ အာမတ်စ် ကာဆို (, ; ၃၀ ဧပြီ ၁၉၈၈ ဖွား) သည် ကျူးဘား နှင့် စပိန် အမျိုးသမီးသရုပ်ဆောင်ဖြစ်သည်။
၂၀၂၂ ခုနှစ် Blonde ရုပ်ရှင်ဇာတ်ကားတွင် မာရီလင် မွန်ရိုးအဖြစ် သရုပ်ဆောင်ခဲ့ပြီး ရွှေကမ္ဘာလုံးဆု နှင့် အကောင်းဆုံး အမျိုးသမီးဇာတ်ပို့ အကယ်ဒမီဆုတို့အတွက် လျာထားခြင်းခံခဲ့ရသူဖြစ်သည်။
၂၀၁၅ ခုနှစ်တွင် သူမ၏ပထမဆုံးအမေရိကန်ရုပ်ရှင်ဇာတ်ကားဖြစ်သည့် Knock Knock ရုပ်ရှင်ကားတွင် ပါဝင်သရုပ်ဆောင်ခဲ့ပြီး ၎င်းနောက် Exposed (၂၀၁၆)၊ Hands of Stone (၂၀၁၆) နှင့် War Dogs (၂၀၁၆)တို့တွင် ပါဝင်သရုပ်ဆောင်ခဲ့သည်။
၂၀၁၇ ခုနှစ်တွင် သူမသည် ဝေဖန်ရေးသမားများအကြား နာမည်ကျော်ကြားခဲ့သော သိပ္ပံစိတ်ကူးယဉ်ရုပ်ရှင်ဇာတ်ကားတစ်ကားဖြစ်သည့် Blade Runner 2049 တွင် ဉာဏ်ရည်တု ဟိုလိုဂရမ် Joi အဖြစ် သရုပ်ဆောင်ခဲ့သည်။
၂၀၁၉ ခုနှစ်ထွက် လျှို့ဝှက်ဆန်းကြယ်ရုပ်ရှင်ကား Knives Out တွင် သူနာပြု Marta Cabrera အဖြစ် သရုပ်ဆောင်မှုအတွက် သူမသည် အကောင်းဆုံး အမျိုးသမီးဇာတ်ပို့ ရွှေကမ္ဘာလုံးဆုအတွက် ဆန်ခါတင်စာရင်းဝင်ခဲ့သည်။
ထို့နောက်တွင် သူမသည် ၂၀၂၁ ခုနှစ်ထွက် ဂျိမ်းစ်ဘွန်း ရုပ်ရှင်ဇာတ်ကားဖြစ်သည့် No Time to Die တွင် ဘွန်း မိန်းကလေး ပယ်လိုမာ အဖြစ် သရုပ်ဆောင်ခဲ့ပြီး ၂၀၂၂ ခုနှစ်ထွက် Norma Jean ၏ အတ္ထုပ္ပတ္တိရုပ်ရှင် Blonde ဇာတ်ကားတွင်လည်း သရုပ်ဆောင်ခဲ့သည်။
နောက်ဆုံးတွင် ဒဲ အာမတ်စ် သည် အကောင်းဆုံးအမျိုးသမီးဇာတ်ပို့ဆုအတွက် အကယ်ဒမီဆုကို ရရှိခဲ့ပြီး ယင်းကဲ့သို့လုပ်ဆောင်နိုင်သည့် ပထမဆုံးကျူးဘားအမျိုးသမီးလည်းဖြစ်လာခဲ့သည်။
ခရစ္စတိုဖာ ဟမ်းစဝေါ့သ် ( ; ၁၁ ဩဂုတ် ၁၉၈၃ ဖွား) သည် ဩစတြေးလျ ရုပ်ရှင်၊ ရုပ်မြင်သံကြားနှင့် အသံသရုပ်ဆောင်တစ်ဦးဖြစ်သည်။
မာဗယ်လ် ရုပ်ရှင်ဇာတ်လမ်းကမ္ဘာ (၂၀၁၀ - လက်ရှိ) တွင် သူ့အား Thor အဖြစ် လူသိများသည်။
ဟမ်းစဝေါ့သ်ကို ဩစတြေးလျနိုင်ငံ၊ ဝိတိုရိယ ပြည်နယ်၊ မဲလ်ဘုန်းမြို့တွင် ၁၉၈၃ ခုနှစ်၊ ဩဂုတ်လ ၁၁ ရက်နေ့တွင် မွေးဖွားခဲ့သည်။
သူသည် ၂၀၁၀ ခုနှစ်တွင် မော်ဒယ် နှင့် သရုပ်ဆောင်မင်းသမီး အဲဆာ ပါတာကီ (Elsa Pataky) နှင့် အိမ်ထောင်ကျခဲ့သည်။
ဒိုင်းပုံ အချိုးအစားနှင့် အတိုင်းအတာ ဖော်ပြချက် မြန်မာ့တပ်မတော်တွင် အသုံးပြုသည့် တပ်ဖွဲ့ခွဲခြားမှု သင်္ကေတဆိုင်ရာ လက်မောင်းတံဆိပ်များဖြစ်သည်။
၁၉၆၀ ပြည့်နှစ်မှ ၂၀၀၂ ခုနှစ်အထိ အနီရောင် စတုရန်းပုံနောက်ခံဖြင့် တံဆိပ်များအား တပ်ဆင်အသုံးပြုခဲ့ကြသည်။
ယနေ့ခေတ် အသုံးပြုလျှက်ရှိသည့် အနီရောင် ဒိုင်းပုံနောက်ခံဖြင့် လက်မောင်းတံဆိပ်များအား ၂၀၀၃ ခုနှစ်မှစတင်၍ အသုံးပြုခဲ့သည်။
မီဇိုအမျိုးသားတပ်ဦး အရေးအခင်းသည် ၁၉၆၆ ခုနှစ်၊ ဖေဖော်ဝါရီ ၂၈ ရက်တွင် စတင်ခဲ့သော မီဇိုလူမျိုးများအတွက် အချုပ်အခြာအာဏာပိုင်နိုင်ငံတစ်ခု ထူထောင်ရန် ရည်ရွယ်၍ အိန္ဒိယအစိုးရကို တော်လှန်ပုန်ကန်ခြင်းဖြစ်သည် ၁၉၆၆ ခုနှစ် မတ်လ ၁ ရက်နေ့တွင် မီဇိုအမျိုးသားတပ်ဦး (MNF) သည် ယခင်အာသံပြည်နယ်ရှိ မီဇိုခရိုင်၏ နေရာအနှံ့အပြားရှိ အစိုးရရုံးများနှင့် လုံခြုံရေးတပ်ဖွဲ့များကို ညှိနှိုင်းတိုက်ခိုက်ပြီးနောက် လွတ်လပ်ရေးကြေညာခဲ့သည်။
၁၉၆၆ ခုနှစ်တွင် ပုန်ကန်မှုကို နှိမ်နင်းရန်၊ အစိုးရ၏ ကနဦး တုံ့ပြန်ဆောင်ရွက်မှုတွင် အိန္ဒိယလေတပ်သည် အိုက်ဇောမြို့တွင် လေကြောင်းတိုက်ခိုက်မှုများ ပြုလုပ်ခဲ့သည်။
၎င်းသည် အိန္ဒိယနိုင်ငံ၏ အရပ်သားပိုင်နက်အတွင်း လေကြောင်းတိုက်ခိုက်မှုကို အိန္ဒိယ၏ တစ်ခုတည်းသော သာဓကအဖြစ် ကျန်ရှိနေသည်။
ပုန်ကန်မှု၏ ပြင်းထန်မှုသည် အချိန်နှင့်အမျှ တဖြည်းဖြည်း လျော့နည်းသွားသော်လည်း လာမည့် ဆယ်စုနှစ် နှစ်ခုအတွင်း သောင်းကျန်းမှု နှိမ်နင်းရေး လုပ်ငန်းများကို ဆက်လက် လုပ်ဆောင်ခဲ့သည်။
၁၉၈၆ ခုနှစ်တွင် အစိုးရနှင့် MNF တို့သည် မီဇိုရမ်ငြိမ်းချမ်းရေးသဘောတူညီချက်ကို လက်မှတ်ရေးထိုးခဲ့ပြီး ပုန်ကန်မှုအဆုံးသတ်ခဲ့သည်။
အောက်မေ့ခြင်းများ ဖေဖော်ဝါရီလ ၂၀ ရက်နေ့၊ "ပြည်နယ်နေ့" သည် မီဇိုရမ်တွင်နှစ်စဉ်အများပြည်သူ့အားလပ်ရက်ဖြစ်သည်။
မတ်လ ၁ ရက်နေ့ကို လွတ်လပ်ရေး ကြေညာသည့်နေ့အား "မီဇိုအမျိုးသားနေ့" အဖြစ် MNF မှ ဂုဏ်ပြုပါသည်။
မတ်လ ၅ ရက်နေ့ကို ၁၉၆၆ ခုနှစ်တွင် ဗုံးကြဲတိုက်ခိုက်သည့်နေ့ကို "ဇိုရမ်းနီ"​ (ဇိုနိုင်ငံ၏ နေ့) ဟုခေါ်သည်။
ဇွန်လ ၃၀ ရက်နေ့ကို ၁၉၈၆ ခုနှစ်တွင် မီဇိုရမ်ပြည်နယ်အစိုးရမှ ငြိမ်းချမ်းရေးသဘောတူစာချုပ် လက်မှတ်ရေးထိုးသည့်နေ့ကို "ရမ့်နား နီ" (ငြိမ်းချမ်းရေးနေ့) အဖြစ် တရားဝင်သတ်မှတ်ခဲ့သည်။
သောင်းကျန်းမှုကာလအတွင်း MNF တပ်ဖွဲ့ဝင်များ ကျဆုံးခဲ့သော အာဇာနည်နေ့ကို အောက်မေ့ဖွယ်အဖြစ် MNF မှ စက်တင်ဘာလ ၂၀ ရက်နေ့ကို အာဇာနည်နေ့အဖြစ် သတ်မှတ်ကျင်းပပါသည်။
ကဏ္ဍ:အိန္ဒိယနိုင်ငံ၏ သမိုင်း။
တောင်ပိုင်းနာဂ (အနောက်မြောက်ပိုင်း ကူကီးချင်း သို့မဟုတ် ရှေးဟောင်းကူကီး) သည် ကူကီး-ချင်းနွယ်–နာဂနွယ် ဘာသာစကားများ၏ အကိုင်းအခက်တစ်ခုဖြစ်သည်။
DeLancey, Scott; Krishna Boro; Linda Konnerth; Amos Teo. 2015. Tibeto-Burman Languages of the Indo-Myanmar borderland. 31st South Asian Languages Analysis Roundtable, 14 May 2015. ဘာသာစကားများ Scott DeLancey, et al. (၂၀၁၅)တွင် အောက်ပါဘာသာစကားများကို တောင်ပိုင်းနာဂ (ဆိုလိုသည်မှာ အနောက်မြောက် ကူကီး-ချင်း) အဖြစ် အမျိုးအစားခွဲခြားသည်။
Purum နှင့် Kharam ကို Peterson (၂၀၁၇) က ထည့်သွင်းထားသည်။
အိုင်မိုလ် အနားလ် ကျီရူး ကျိုထဲ ခါရမ် ကွိုင်ရန်း ကော်မ် လမ်ကန် မုန်ဆန် မိုးယွန် ပူရူမ် သာရောင် ကိုးကား DeLancey, Scott; Krishna Boro; Linda Konnerth; Amos Teo. 2015. Tibeto-Burman Languages of the Indo-Myanmar borderland. 31st South Asian Languages Analysis Roundtable, 14 May 2015. Peterson, David. 2017. "On Kuki-Chin subgrouping." In Picus Sizhi Ding and Jamin Pelkey, eds. Sociohistorical linguistics in Southeast Asia: New horizons for Tibeto-Burman studies in honor of David Bradley, 189-209. Leiden: Brill. VanBik, Kenneth. 2009. Proto-Kuki-Chin: A Reconstructed Ancestor of the Kuki-Chin Languages. STEDT Monograph 8. . *။
စကာလတ် အင်ဂရစ် ဂျိုဟန်ဆန် (, ; ၂၂ နိုဝင်ဘာ ၁၉၈၄ ဖွား) သည် အမေရိကန် သရုပ်ဆောင်၊ မော်ဒယ်နှင့် အဆိုတော်တစ်ဦးဖြစ်သည်။
သူမအား Avengers ၊ Lost in Translation ၊ Girl With a Pearl Earring ၊ Match Point နှင့် The Prestige ရုပ်ရှင်ကားများတွင် ပါဝင်သရုပ်ဆောင်မှုများကြောင့် လူသိများသည်။
ပုဂ္ဂိုလ်ရေး အချက်အလက်များ စကာလတ် ဂျိုဟန်ဆန်ကို ၁၉၈၄ ခုနှစ်၊ နိုဝင်ဘာလ ၂၂ ရက်နေ့တွင် နယူးယောက်မြို့တွင် မွေးဖွားခဲ့သည်။
သူမ၏ဖခင်ဖြစ်သူ ကာစတန်း ဂျိုဟန်ဆန် (Karsten Johansson) သည် ကိုပင်ဟေဂင်မှ ဒိန်းမတ် ဗိသုကာပညာရှင်တစ်ဦးဖြစ်ပြီး သူမအား အုပ်ထိန်းခဲ့သော အဘိုးဖြစ်သူ အစ်ဂျ်နာ ဂျိုဟန်ဆန် (Ejner Johansson) သည် ဇာတ်ညွှန်းဆရာနှင့် ဒါရိုက်တာဖြစ်သည်။
သူမ၏မိခင်ဖြစ်သူ Melanie Sloan သည် ဂျူးမိသားစုမှ ဆင်းသက်လာသူဖြစ်ပြီး ထုတ်လုပ်ရေးသမားတစ်ဦးလည်းဖြစ်သည်။
Melanie ၏ဘိုးဘေးများသည် ရုရှားနိုင်ငံမှ အမေရိကန်ပြည်ထောင်စု နယူးယောက်မြို့သို့ ပြောင်းရွှေ့လာခဲ့ကြသူများဖြစ်သည်။
သူမ၏ မောင်နှမသားချင်းများမှာ အစ်မ ဗန်နက်ဆာ၊ အကို အတ်ဒရီယံ၊ အမြွှာမောင်နှမဖြစ်သူ ဟန်တာ (Manny & Lo ဇာတ်ကားတွင် သူမနှင့်အတူ ပါဝင်သရုပ်ဆောင်ခဲ့သူ) တို့အပြင် ဖခင်ဖြစ်သူ၏ ပထမအိမ်ထောင်မှ ဖအေတူ မအေကွဲ အစ်ကိုဖြစ်သူ ခရစ္စတီယာန်တို့ဖြစ်သည်။
TV5 PLDT ကုမ္ပဏီခွဲတစ်ခုဖြစ်သည့် MediaQuest Holdings ပိုင်ဆိုင်သော ဖိလစ်ပိုင် ရုပ်မြင်သံကြားနှင့် ရေဒီယိုကွန်ရက်တစ်ခုဖြစ်သည်။
http://philippines.mom-rsf.org/en/owners/companies/detail/company//tv5-network-incorporated/ ၎င်းကို China Roces မှ 1960 ခုနှစ်တွင် စတင်တည်ထောင်ခဲ့သည်။
ရိုင်ယန် ရော့ဒ်နေး ရေးနိုး (; ၂၃ အောက်တိုဘာ ၁၉၇၆ ဖွား) သည် ကနေဒီးယန်-အမေရိကန် ရုပ်ရှင်၊ ရုပ်မြင်သံကြား၊ ပြဇာတ်နှင့် အသံသရုပ်ဆောင်တစ်ဦးဖြစ်သည်။
သူ့အား Deadpool နှင့် Deadpool 2 ရုပ်ရှင်ကားများတွင် ဝိတ် ဝီလ်ဆန် (Wade Wilson) / Deadpool အဖြစ်လည်းကောင်း Hitman's Bodyguard ရုပ်ရှင်ကားတွင် မိုက်ကယ် ဘရုစ် (Michael Bryce) အဖြစ်လည်းကောင်း လူသိများသည်။
ထို့ပြင် ရိုင်ယန် ရေးနိုး အား National Lampoon's Van Wilder ၊ Just Friends ၊ Definitely၊ Maybe ၊ The Proposal ၊ The Change-Up ၊ Safe House နှင့် Free Guy စသည့် ရုပ်ရှင်ကားများတွင် သူပါဝင်သရုပ်ဆောင်ခဲ့သော ဇာတ်ရုပ်များကြောင့်လည်း လူသိများသည်။
ရေးနိုးသည် ၂၀၁၉ ခုနှစ်ထွက် ပိုကီမွန်: စုံထောက် ပီကာချူး ရုပ်ရှင်ကားတွင် စုံထောက် ပီကာချူးအဖြစ်လည်းကောင်း၊ Screen Junkies ၏ Honest Trailers စီးရီးတွင် Deadpool အဖြစ်လည်းကောင်း ပါဝင်သရုပ်ဆောင်ခဲ့သေးသည်။
ရေးနိုးကို ဗြိတိသျှ ကိုလံဘီယာ ပြည်နယ်၊ ဗန်ကူးဗားမြို့တွင်မွေးဖွားခဲ့သည်။
Kitsilano အလယ်တန်းကျောင်းနှင့် Kwantlen Polytechnic တက္ကသိုလ်တို့တွင် ပညာသင်ကြားခဲ့သည်။
ရေးနိုးသည် ၂၀၀၈ မှ ၂၀၁၁ ခုနှစ်အထိ စကာလတ် ဂျိုဟန်ဆန်နှင့် လက်ထပ်ခဲ့သည်။
သူမနှင့် ကွာရှင်းပြီးနောက် ၂၀၁၂ ခုနှစ်တွင် ဘလိတ် လစ်ဗလေနှင့် လက်ထပ်ခဲ့ပြီး သမီး ၃ ယောက်ထွန်းကားခဲ့သည်။
၂၀၂၂ ခုနှစ် စက်တင်ဘာလတွင် သူတို့စုံတွဲသည် စတုတ္ထမြောက်ရင်သွေးကို မျှော်လင့်ထားကြောင်း ကြေညာခဲ့သည်။
၂၀၁၆ ခုနှစ်တွင် ရိုင်ယန် ရေးနိုးသည် ဟောလိဝုဒ် အောင်မြင်ကျော်ကြားသူများ၏လမ်းမပေါ်တွင် ကြယ်ပွင့် ရရှိခဲ့သည်။
ရိုင်ယန် သောမတ်စ် ဂေါ့စလင်း (; ၁၂ နိုဝင်ဘာ ၁၉၈၀ ဖွား) သည် ကနေဒါ သရုပ်ဆောင်၊ ဒါရိုက်တာ၊ ဂီတပညာရှင် နှင့် စာရေးဆရာတစ်ဦးဖြစ်သည်။
သူသည် The Notebook ၊ Half Nelson ၊ Big Short ၊ La La Land နှင့် Blade Runner 2049 အစရှိသော ရုပ်ရှင်ကားတို့တွင် ပါဝင်သရုပ်ဆောင်ခဲ့သော သူ၏ဇာတ်ရုပ်များကြောင့် လူသိများသည်။
သူသည် La La Land ရုပ်ရှင်ကားတွင် သရုပ်ဆောင်ခဲ့သော ဇာတ်ရုပ်အတွက် ၂၀၁၇ ခုနှစ်အတွက် ဂီတ (သို့) ဟာသ ရုပ်ရှင်ဇာတ်ကားဆိုင်ရာ အကောင်းဆုံး အမျိုးသားဇာတ်ဆောင် ရွှေကမ္ဘာလုံးဆုကို ရရှိခဲ့သည်။
ထို့ပြင် သူသည် အခြားသော သူပါဝင်သရုပ်ဆောင်ခဲ့သည့် ဇာတ်ကားများတွင်လည်း ရွှေကမ္ဘာလုံးဆု နှင့် အကယ်ဒမီဆုတို့အတွက် ဆန်ခါတင်စာရင်း အကြိမ်ကြိမ်ဝင်ခဲ့ဖူးသော ထူးချွန်သည့် သရုပ်ဆောင်တစ်ဦးလည်းဖြစ်သည်။
အစောပိုင်းနှင့် ကိုယ်ပိုင်ဘဝ right| ၂၀၁၄ ခုနှစ် ကိန်းစ် ရုပ်ရှင်ပွဲတော်တွင် တွေ့ရစဉ် ရိုင်ယန် ဂေါ့စလင်းကို ကနေဒါနိုင်ငံ၊ လန်ဒန်၊ အွန်တေရီယိုတွင် ၁၉၈၀ ပြည့်နှစ်၊ နိုဝင်ဘာလ ၁၂ ရက်နေ့တွင် မွေးဖွားခဲ့သည်။
သူသည် Cornwall Collegiate အသက်မွေးဝမ်းပညာသင်ကျောင်းနှင့် Lester B. Pearson အထက်တန်းကျောင်းတို့တွင် ပညာသင်ကြားခဲ့သည်။
လက်ရှိ၌ သူသည် ကယ်လီဖိုးနီးယားပြည်နယ်၊ လော့စ်အိန်ဂျယ်လိစ်မြို့တွင်နေထိုင်လျှက်ရှိသည်။
ဘဒ္ဒန္တဝီရိယာနန္ဒ သည် မြန်မာနိုင်ငံ၏ ၁၄ ပါးမြောက် သာသနာ့အာဇာနည် တိပိဋကဓရ ဓမ္မဘဏ္ဍာဂါရိက ဘွဲ့တံဆိပ်တော်ရ ဆရာတော် ဖြစ်သည်။
ကမ္ဘောဇဆရာတော် (ဓနု ဆရာတော်) (တောင်းခမ်းဆရာတော်) စသည့် ဘွဲ့မည်များဖြင့် လည်း သိကြသည်။
သီတင်းသုံးရာ ဌာနမှာ ရှမ်းပြည်နယ်၊ နောင်ချိုမြို့နယ်၊ တောင်ရှည်အုပ်စု၊ နားရှိုးရွာ ပြည်ထောင်စုလမ်းမကြီးဘေးရှိ တိပိဋက ကမ္ဘောဇ ကျောင်းတိုက် ဖြစ်သည်။
ကိုးကား ကဏ္ဍ:မြန်မာ ဗုဒ္ဓဘာသာ ရဟန်းတော်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)။
မဟာဂန္ဓာရုံ တိပိဋကဆရာတော် ရှင်သုမင်္ဂလာလင်္ကာရ (၁၉၄၆ — ၂၀၀၆) မြန်မာနိုင်ငံ ပရိယတ္တိသာသနာဝင်တွင် စတုတ္ထမြောက် တိပိဋကဓရ၊ ရွှေကျင်နိကာယ၏ ပထမဆုံး တိပိဋကဓရ၊ တိပိဋကစာမေးပွဲ သမိုင်း၌ သက်တော်ဝါတော် အငယ်ဆုံး တိပိဋကဓရအဖြစ် ထင်ရှားသည်။
အမရပူရ မဟာဂန္ဓာရုံဆရာတော်၏ တပည့်ရင်းဖြစ်၍ သာမဏေ ၇ ရတွင် မန္တလေး ပရိယတ္တိသာသနဟိတအသင်းကြီး၏ သာမဏေ သကျ သီဟ တတိယဆင့် စာမေးပွဲကို ပထမဂုဏ်ထူးဖြင့်အောင်မြင်ရာ “ပရိယတ္တိ သာသနာလင်္ကာရ သာမဏေကျော်” ဘွဲ့ရခဲ့သည်။
သာမဏေဝတ်ဖြင့် အစိုးရပထမပြန် ငယ်၊ လတ်၊ ကြီး စာမေးပွဲသုံးရပ်လုံးကို ပါဠိဘာသာဖြင့် ဖြေဆိုအောင်မြင်ကာ ပါဠိပါရဂူဘွဲ့ရသည်။
ရဟန်း ၁ ဝါရတွင် “သာသနဓဇ သီရိပဝရ ဓမ္မာစရိယ” ဘွဲ့ရခဲ့သည်။
ရဟန်း ၂ ဝါရတွင် တိပိဋက စာမေးပွဲကြီးကို စတင်ဖြေခဲ့ရာ သက်တော် ၂၇ သိက္ခာ ၇ ဝါရ၌ “တိပိဋကဓရ တိပိဋက ကောဝိဒ ဘွဲ့ ရခဲ့သည်။
၈ ဝါရတွင် ရန်ကုန် ကမ္ဘာအေး၌ “မင်္ဂလာရာမ” (တိပိဋကမဟာဂန္ဓာရုံ) ကျောင်းတိုက်တည်၍ ပရိယတ္တိ သာသနာပြုသည်။
သိက္ခာ ၂၃ ဝါရ ၁၉၈၉၌ လောကဓံတရား၏ ရိုက်ခတ်ပုတ်မှုကို အပြင်းထန်ဆုံး ကြုံတွေ့ခဲ့ရသည်။
သိက္ခာ ၃၂ ဝါရ၌ ထိုင်းနိုင်ငံ မဟာချူလာ လောင်ကွန်း ရာဇဝိဇ္ဇာလယ တက္ကသိုလ်က ဗုဒ္ဓစာပေဆိုင်ရာ ဂုဏ်ထူးဆောင်ပါရဂူ (ပီအိပ်ခ်ျဒီ) ဘွဲ့ ချီးမြှင့်ခြင်း ခံရသည်။
သုမင်္ဂလာလင်္ကာရ၊ ရှင်၊ မဟာဂန္ဓာရုံ တိပိဋကဆရာတော် ၁၉၄၆ ခုနှစ် ဇွန်လ ၁၀ ရက် သောကြာနေ့တွင် စစ်ကိုင်းတိုင်း ရွှေဘိုခရိုင် ဝက်လက်မြို့နယ် အင်ကြင်းပင်ရွာ၌ ဖွားသည်။
အဖ ဦးအောင်၊ အမိ ဒေါ်ခင်ကြည် ဖြစ်သည်။
မွေးချင်း ၄-ဦးတွင် ဒုတိယမြောက် သား၊ အမည် မောင်သောင်းတင် ဖြစ်သည်။
၅-နှစ်အရွယ်တွင် အင်ကြင်းပင်ရွာ ရွာဦးကျောင်း အဖိုးလေး ရှင်ဉာဏုတ္တရ၊ ၈-နှစ်အရွယ်တွင် ရွှေစည်းခုံဆရာတော် ဘထွေး ရှင်ဇဋိလ တို့ထံ မြန်မာစာ၊ ဂဏန်းသင်္ချာ ဗုဒ္ဓဘာသာ အခြေခံစာများ သင်ယူခဲ့သည်။
၁၂-နှစ်တွင် ရွှေစည်းခုံဆရာတော်ကို ဥပဇ္ဈာယ်ယူ၍ သာမဏေဖြစ်သည်။
ဘွဲ့ ရှင်သုမင်္ဂလ။
ရှင်ဒါယကာမှာ မိဘနှစ်ပါးဖြစ်သည်။
သာမဏေပြုပြီး ဥပဇ္ဈာယ်ဆရာထံ အခြေခံစာများ ဆက်လက်သင်ယူသည်။
၁ ဝါရတွင် စစ်ကိုင်းတောင်ရိုး တောင်ရေဦး အနောက်တိုက် (တိုက်ဝါကြီး) ဆရာတော် ဘိုးလေး ရှင်အရိယဝံသထံ ပြောင်းရွှေ့ပညာသင်သည်။
ဘိုးလေးဆရာတော်နှင့် စာချ ရှင်ဝိသုတတို့ထံ ပထမငယ် အခြေခံစာများ သင်ယူသည်။
၂ ဝါရတွင် အမရပူရမြို့ မဟာဂန္ဓာရုံဆရာတော် အရှင်ဇနကာဘိဝံသ (၁၉၉၀-၁၉၇၇)ထံ ပြောင်း၍ ဆရာတော်နှင့် စာချဆရာတော်များထံ ပိဋကစာပေများ သင်ယူသည်။
မဟာဂန္ဓာရုံဆရာတော်ထံ သီလက္ခန်ကို ဆိုဝါ။
ပါစိတ် မဟာဝါ စူဠဝါ ပရိဝါ ဓမ္မပဒ အင်္ဂုတ္ထိုရ်ပါဠိတော် အဋ္ဌကထာများကို လိုက်ဝါဖြင့် ဇွဲလုံ့လထက်သန်စွာ သင်ယူသည်။
သာမဏေ ၃ ဝါရတွင် မဟာဂန္ဓာရုံကျောင်းတိုက် မူလတန်း စာမေး ပွဲ၌ ပထမဂုဏ်ထူး။
၄ ဝါရတွင် မန္တလေး ပရိယတ္တိသာသနာ့ဟိတအသင်း သာမဏေ သကျသီဟ ပထမဆင့် စာမေးပွဲ၌ တတိယ (ဂုဏ်ထူး)။
၅ ဝါတွင် သာမဏေသကျသီဟ ဒုတိယဆင့်စာမေးပွဲ၌ ဒုတိယ (ဂုဏ်ထူး)။
အစိုးရ ပထမပြန် ပထမငယ်တန်း၌ ပထမ။
၆ ဝါတွင် အစိုးရ ပထမပြန် ပထမလတ်တန်း၌ ဒုတိယ။
၇ ဝါတွင် သာမဏေ သကျသီဟ တတိယဆင့် စာမေးပွဲ၌ ပထမ (ဂုဏ်ထူး)ဖြင့် အောင်မြင်၍ “ပရိယတ္တိ သာသနာလင်္ကာရ သာမဏေကျော်” ဘွဲ့ ရခဲ့သည်။
ထိုနှစ်မှာပင် အစိုးရစာချတန်း ဓမ္မာ စရိယစာမေးပွဲ၌ အဋ္ဌကထာ (၂) ကျမ်းအောင်မြင်သည်။
သာမဏေ ၈ ဝါ ၁၉၆၆ ခုနှစ် ဇွန်လ ၂၆-ရက် တနင်္ဂနွေနေ့တွင် ရန်ကုန်မြို့ ရန်ကင်း မဟာဗောဓိစာသင်တိုက် ခဏ္ဍသိမ်၌ ရဟန်းဖြစ်သည်။
အမရပူရ မဟာဂန္ဓာရုံဆရာတော်က ဥပဇ္ဈာယ်ပြု၍ ရွှေကျင်သာသနာပိုင် မြောင်းမြဆရာတော် ရှင်ဉာနာဘိဝံသ (၁၈၈၉–၁၉၇၅) က ကမ္မဝါစာ ဩဝါဒဆရာတော်အဖြစ် ဆောင်ရွက်သည်။
ရဟန်းဒါယကာမှာ ကမ္ဘာအေး အေးငြိမ်းရိပ်သာ စာသင်တိုက်ဆရာကြီး ဒေါ်ရူပမာလာ (ပထမကျော်၊ ဓမ္မာစရိယ) ဖြစ်သည်။
ရဟန်းဘွဲ့ ရှင်သုမင်္ဂလာလင်္ကာရ ဖြစ်သည်။
ရဟန်း ပထမဝါတွင် အစိုးရဓမ္မာစရိယ စာချတန်းကို ပါစိတျာဒိ မြန်မာဂုဏ်ထူးဖြင့် အောင်မြင်၍ “သာသနဓဇ သီရိပဝရ ဓမ္မာစရိယ” ဘွဲ့ရသည်။
ရဟန်း ဒုတိယဝါတွင် သကျသီဟ စာသင်တန်းနှင့် စာချတန်းများ ဖြေဆိုရန် စစ်ကိုင်းတောင် ရေဦးအနောက်တိုက်၌ ဝါကပ်သည်။
ရတနာဓူဝံချောင်ဆရာတော်ထံ၌ “ဘေဒစိန္တာ” စာဝါကို အစအဆုံး တစ်ပါးတည်း သင်ယူသည်။
ဝါကျွတ်ချိန် ဓမ္မာစရိယဘွဲ့ယူရန် ရန်ကုန် ဆင်းလာစဉ် ဘောက်ထော် ဒက္ခိဏာရုံဆရာတော် ရှင်တေဇနိယာဘိဝံသ (သ, စ, အ, ဓမ္မာစရိယ၊ တိပိဋက တိနိကာယ ကောဝိဒ)၏ တိုက်တွန်းမှုဖြင့် တိပိဋကစာမေးပွဲဝင်ရန် ဆုံးဖြတ်ခဲ့သည်။
တိပိဋကစာမေးပွဲဝင်ရန် ရန်ကုန် ကမ္ဘာအေး ဝိဇ္ဇောတာရုံကျောင်းတိုက်၊ ထို့နောက် ဗဟန်း မဟာဝိသုဒ္ဓါရုံတိုက်သစ် ဆရာတော် ရှင်ဝါသ ဝါဘိဝံသထံ ပြောင်းရွှေ့ခဲ့သည်။
၁၉၆၈ ခု တိပိဋက စာမေးပွဲတွင် ဝိနည်း ၅ ကျမ်း အာဂုံပြန်နှင့် သဘောရေးဖြေ ၂ ရပ်လုံး၌ အောင်မြင်၍ ဝိနယဓရ ဝိနယကောဝိဒဘွဲ့။
၁၉၆၉ တိပိဋကစာမေးပွဲတွင် အဘိဓမ္မာ ရှေ့ပိုင်း ၅ ကျမ်း အာဂုံပြန်နှင့် သဘောရေးဖြေစာမေးပွဲ ၂ ရပ်လုံး အောင်မြင်သည်။
ထိုနှစ် အစိုးရစာချတန်း ဓမ္မာစရိယစာမေးပွဲတွင် ပါဠိဂုဏ်ထူးဖြင့် အောင်မြင်၍ သာသနဓဇ ဓမ္မာစရိယ သာသနဓဇ အဘိမ္မပါဠိပါရဂူဘွဲ့ ရသည်။
၁၉၇၀ ပြည့်နှစ်တွင် တိပိဋကစာမေးပွဲကို မဖြေဘဲ တစ်နှစ်ရပ်နားသည်။
၁၉၇၁ ခု တိပိဋကစာမေးပွဲတွင် အဘိဓမ္မာနောက်ပိုင်း ၂ ကျမ်း အာဂုံ ပြန်နှင့် ရေးဖြေစာမေးပွဲ ၂ ရပ်လုံး အောင်မြင်၍ “အဘိဓမ္မိက အဘိဓမ္မ ကောဝိဒ ဘွဲ့။
၁၉၇၂ ခု တိပိဋက စာမေးပွဲ သုတ္တန်၊ ဒီဃနိကာယ် ၃-ကျမ်း အာဂုံပြန်စာမေးပွဲ ၉-ရက် ပြန်ဆိုရမည်ကို ၈-ရက်ပြန်ဆိုပြီး အကြောင်းမညီညွတ်၍ ထိုနှစ်စာမေးပွဲ နုတ်ထွက်စာတင်ကာ ရပ်နားခဲ့သည်။
၁၉၇၃ ခု တိပိဋကစာမေးပွဲ သုတ္တန်၊ ဒီဃနိကာယ် ၃ ကျမ်း အာဂုံပြန်နှင့် သဘောရေးဖြေစာမေးပွဲ ၂ ရပ်လုံးကို အောင်မြင်၍ “ဒီဃဘာဏက ဒီဃနိကာယ ကောဝိဒ” ဘွဲ့ရကာ သက်တော် ၂၇ သိက္ခာ ၇ ဝါရတွင် တိပိဋကကောဝိဒ ဘွဲ့ ရရှိခဲ့ပါသည်။
ဘွဲ့တံဆိပ်နှင့်အတူ အရိုးဝါ ကနက္ကဒဏ် ထီးဖြူတော် သုံးလက်တံဆိပ်ပါ သာသနာ့အောင်လံတော်၊ ဆွမ်းဆံတော်အလှူ၊ မိဘအတွက် ထောက်ပံ့စရိတ်၊ တပည့် ၂-ဦးနှင့်အတူ ကုန်း ရေ လေ ခရီးအခမဲ့ သွားလာခွင့် အထက်တန်းလက်မှတ်တို့ ဆက်ကပ်ခံရသည်။